  Туспуктэм: Руслан Нуриахметов Майя Бывальцева Россилэн шор но лымшор улосвылъёсысьтыз 11 аэропортъёсы самолётъёс 15-тӥ шуркынмонозь уз лобалэ. Со сярысь Росавиацилэн пресс-службаез ивортӥз. Лобан Анапаысь, Белгородысь, Брянскысь, Воронежысь, Геленджикысь, Краснодарысь, Курскысь, Липецкысь, Ростов-на-Дону карысь, Симферопольысь но Элистаысь аэропортъёсы дугдытэмын. Россиысь авиакомпаниослы калыкез нуон-ваёнэз Сочиысь, Волгоградысь, Минеральные Водыысь, Ставропольысь но Москваысь аэропортъёсты уже кутыса радъяны ӵекто. Кунысь мукет аэропортъёс дышем радлыкъя ужало. Аэропортъёслэн но авиакомпаниослэн ужанрадлыказы воштӥськонъёс сярысь соослэн нимлыко сайтъёсысьтызы но мерлыко вотэсъёсысь огинъёсысьтызы тодыны луоз. Тодэ вайытом, Украинаын югдур сэрен Россиысь лымшор но шор улосъёсысь аэропортъёсы самолётъёс 24-тӥ тулыспалэ лобамысь дугдӥзы. Со дырысен сюбегатонэз ялан азьланьтыло.   Тегъёс: Удмуртия Россия самолёт  